Държавен вестник, бр. 55, 2025 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  55
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 7 от 2021 г. за условията и реда за съста­
вяне на списък на медицинските изделия по 
чл. 30а от Закона за медицинските изделия и 
за определяне на стойността, до която те се 
заплащат (обн., ДВ, бр. 28 от 2021 г.; изм. и 
доп., бр. 104 от 2021 г., бр. 49 от 2022 г., бр. 105 
от 2023 г., бр. 110 от 2024 г.; изм. с Решение 
№ 2310 от 2025 г. на ВАС – бр. 24 от 2025 г.)
§ 1. Член 56 се изменя така:
„Чл. 56. (1) Процедурата по договаряне на 
стойността по чл. 53 се извършва на основата 
на спецификация, утвърдена от Надзорния съ­
вет на НЗОК, която се състои от два раздела:
1. раздел А – съдържа обособени в групи, 
подгрупи и групи по технически характерис­
тики помощни средства, приспособления, 
съоръжения и медицински изделия за хора с 
увреждания, прогнозни стойности за заплаща­
не от НЗОК, прогнозен обем на потребление 
за 12-месечен период, медицински условия, 
експлоатационни срокове, необходими ме­
дицински документи за предоставянето на 
помощни средства, приспособления, съоръ­
жения и медицински изделия;
2. раздел Б – ремонтни дейности и прог­
нозни стойности, които НЗОК ще заплаща.
(2) Надзорният съвет на НЗОК утвърждава 
спецификацията по ал. 1 в срок до 30 април 
на съответната календарна година.
(3) За изготвяне на проект на спецификация 
управителят на НЗОК назначава комисия от 
експерти. За своята работа комисията изготвя 
протоколи и решения.
(4) В състава на комисията се включват 
и членове на експертни съвети по медицин­
ски специалности или отделни медицински 
дейности по чл. 6а, ал. 1, т. 1 от Закона за 
здравето, относими към прилагането на по­
мощни средства, приспособления, съоръжения 
и медицински изделия за хората с уврежда­
ния, както и представители на Националния 
съвет за хората с увреждания, национално 
представителните организации на и за хората 
с увреждания. При необходимост в състава на 
комисията може да бъдат включени и други 
външни за НЗОК експерти.
(5) В състава на комисията не могат да взе­
мат участие лица, осъществяващи дейности по 
предоставяне и ремонт на помощни средства, 
приспособления и съоръжения и медицински 
изделия, предназначени за хората с уврежда­
ния, вписани в регистъра по чл. 88, ал. 1 от 
Закона за хората с увреждания.
(6) Предложения за включване на нови 
групи, подгрупи по технически характеристики 
помощни средства, приспособления, съоръ­
жения и медицински изделия и стойности, 
актуализиране на стойности на съществуващи 
групи, подгрупи по технически характерис­
тики помощни средства, приспособления, 
съоръжения и медицински изделия, както и 
заличаване на съществуващи групи, подгру­
пи по технически характеристики помощни 
средства, приспособления, съоръжения и 
медицински изделия, могат да се подават от 
членовете на комисията и от експертните съ­
вети по съответните медицински специалности 
или отделни медицински дейности по чл. 6а, 
ал. 1, т. 1 от Закона за здравето, относими 
към прилагането на помощни средства за 
хората с увреждания в срок до 31 януари на 
съответната календарна година.
(7) Предложенията по ал. 6 се допускат за 
разглеждане от комисията по ал. 3, ако същите 
съдържат следната информация:
1. техническа характеристика на помощно­
то средство, приспособлението, съоръжението 
и медицинското изделие;
2. прогнозен обем лица, които ще го из­
ползват, базиран на статистически данни;
3. предложена прогнозна стойност за за­
плащане от НЗОК, с посочена финансова 
обосновка и мотиви за нейното формиране;
4. медицински условия за предписване на 
помощното средство, приспособлението, съо­
ръжението и медицинското изделие съгласно 
чл. 73, ал. 1 от Закона за хората с увреждания.
(8) Допуснатите от комисията предложения 
за включване на нови групи, подгрупи по тех­
нически характеристики помощни средства, 
приспособления, съоръжения и медицински 
изделия могат да бъдат включени в специфи­
кацията, като по преценка на НЗОК може да 
се изиска допълнително становище от екс­
пертни съвети по медицински специалности 
или отделни медицински дейности по чл. 6а, 
ал. 1, т. 1 от Закона за здравето, относими към 
прилагането на помощни средства, приспо­
собления, съоръжения и медицински изделия 
за хората с увреждания.
(9) Националната здравноосигурителна каса 
може да изиска становище относно техниче­
ските характеристики както от производите­
ли и търговци на едро с помощни средства, 
приспособления, съоръжения и медицински 
изделия, които имат право да търгуват на 
територията на Република България, така и 
от производители и търговци на едро, които 
осъществяват търговска дейност на терито­
рията на ЕС.
(10) Комисията предлага на управителя 
на НЗОК проект на спецификация със съ­
държанието по ал. 1 с включени прогнозни 
стойности на съответните помощни средства, 
приспособления, съоръжения и медицински 
изделия с приложена финансова обосновка. 
Управителят на НЗОК може да предложи 
обосновано на Надзорния съвет на НЗОК 
да измени предложените стойности и/или 
да включи или заличи помощни средства, 
приспособления, съоръжения и медицински 
изделия от проекта на спецификация.